Furkotská chata

Furkotská chata (poľ. Furkotne Schronisko, iné názvy: Lonekova chata) bola horská chata vo Vysokých Tatrách. Stála v ústí Furkotskej doliny, nad východným brehom Furkotského potoka, v nadmorskej výške asi 1 460 m n. m. Z histórie Chatu v roku 1936 postavili bratia Daniel a Karol Lonekovci z Prostějova. Bola to drevená chata s obytnou manzardou na kamennej podmurovke s pivnicou. Turistom ponúkala 20 lôžok. Bola otvorená celoročne. Turistom ponúkali teplé i studené jedlá. Klub československých turistov ju ponúkal vo svojej sieti služieb, neskôr tu bola záchranná stanica Klubu slovenských turistov a lyžiarov a potom aj Tatranskej horskej služby. Po druhej svetovej vojne bola málo navštevovaná. V roku 1951 ju znárodnili pod správu Slovakoturu Starý Smokovec a premenovali na Chata kpt. Rašu. V roku 1956 zhorela. O jej obnovenie sa nikto nepokúsil. Názov chaty prešiel v roku 1961 na novopostavenú chatu pri Troch studničkách. Referencie Pozri aj Zoznam horských chát na Slovensku Zdroj Tento článok je čiastočný alebo úplný preklad článku Schronisko Furkotne na poľskej Wikipédii.